

Οις)ΐυ!Γ^#ΐ9ηθ<ί 6γ 
νΑΚνΑΚΑ ΖΑΟΗΑΙ 
ΡβΙθ: 2015.08.ΜΠ 1:29:36 
ΕΕ5Τ 
Κθ35θπ: δίβΠθο ΡϋΡ 
(ΘΓΪ1&Θ()(18<1) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


20337 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1698 

14 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απογευματινής υπερωριακής εργασίας για 
έναν (1) υπηρετούντο υπάλληλο στο Γραφείο 
του Γενικού Γραμματέα της Γενικής Γραμματεί- 
ας Εμπορίου και Προστασίας Καταναλωτή του 
Υπουργείου Οικονομίας, Υποδομών, Ναυτιλίας 
και Τουρισμού, ο οποίος δεν καλύπτει οργανική 


θέση. 1 

Εγκατάσταση στην Ελλάδα Γ ραφείου ή Υποκαταστή¬ 
ματος της Εταιρείας ΑΖΟΡΑ ΜΑΡΙΝΕ ΟΟΜΡΑΝΥ 

που εδρεύει στα νησιά ΜΑΡΣΑΛ. 2 

Έγκριση Υπερωριακής, Νυκτερινής και Εξαιρέσιμων 
Ημερών Εργασίας, πέρα από το Κανονικό Ωράριο, 
για το Μόνιμο Πολιτικό Προσωπικό του ΝΙΜΤΣ για 

το έτος 2015. 3 

Υποχρεωτική ηλεκτρονική υποβολή των υποστηρι¬ 
κτικών της διασάφησης εξαγωγής εγγράφων -Τή¬ 
ρηση αρχείου. 4 


ΑΠΟΦΑΣΕΙ Σ 

Αριθμ. Δ.Δ.Α.Α.Δ/Οικ. 82864 (1) 

Έγκριση απογευματινής υπερωριακής εργασίας για έναν 
(1) υπηρετούντο υπάλληλο στο Γ ραφείο του Γ ενικού 
Γ ραμματέα της Γ ενικής Γ ραμματείας Εμπορίου και 
Προστασίας Καταναλωτή του Υπουργείου Οικονο¬ 
μίας, Υποδομών, Ναυτιλίας και Τουρισμού, ο οποίος 
δεν καλύπτει οργανική θέση. 

Ο ΥΠΟΥΡΓΟΣ ΟΙΚΟΝΟΜΙΑΣ, ΥΠΟΔΟΜΩΝ, 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις 

α) Του άρθρου 20 του Ν.4024/2011 (ΦΕΚ 226/Α72011). 
β) Του άρθρου 45 του Ν. 4071/2012 (ΦΕΚ 85/Α'/11.4.2012) 
γ) Του άρθρου 176 του Ν. 4261/2014 (ΦΕΚ 107/Α75.5.2014). 
δ) Του άρθρου 90 του Π.δ. 63/2005 (ΦΕΚ 98/Α72005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 


ε) Του Π.δ. 116/2014 (ΦΕΚ 185/Α73.9.2014) «Οργανισμός 
του Υπουργείου Ανάπτυξης και Ανταγωνιστικότητας», 
όπως ισχύει. 

στ) Του Π.δ. 24/2015 (ΦΕΚ 20/Α727.1.2015) «Σύσταση 
και μετονομασία Υπουργείων, μεταφορά της Γενικής 
Γ ραμματείας Κοινωνικών Ασφαλίσεων». 

ζ) Του Π.δ. 25/2015 (ΦΕΚ 21/Α72015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» 

2. Την αρ. 2/16306/0022/23-2-2012 (ΦΕΚ 78/ΥΟΔΔ/2012) 
κοινή υπουργική απόφαση. 

3. Την α.π.: 2/οικ.32582/0022/11-4-2012 (ΑΔΑΒ4ΩΦΗ- 
ΞΞΗ) Εγκύκλιο του Γ ενικού Λογιστηρίου του Κράτους. 

4. Το με Αρ. πρωτ. 358/24.6.2015 έγγραφο του Γενι¬ 
κού Γ ραμματέα της Γ ενικής Γ ραμματείας Εμπορίου και 
Προστασίας Καταναλωτή. 

5. Την ανάγκη απογευματινής υπερωριακής εργασί¬ 
ας ενός (1) υπαλλήλου υπηρετούντος στο Γ ραφείο του 
Γ ενικού Γ ραμματέα της Γ ενικής Γ ραμματείας Εμπορίου 
και Προστασίας Καταναλωτή, ο οποίος δεν καλύπτει 
οργανική θέση στο Γ ραφείο αυτό. 

6. Το Α.Π.: ΔΔΑΑΔ/Οικ.74004/10.7.2015 έγγραφό μας 
προς τη Δ/νση Οικονομικής Διαχείρισης «Εγκριση απο¬ 
γευματινής υπερωριακής εργασίας για έναν (1) υπάλληλο 
που υπηρετεί στο Γ ραφείο του Γ ενικού Γ ραμματέα της 
Γ ενικής Γ ραμματείας Εμπορίου και Προστασίας Κατανα¬ 
λωτή του Υπουργείου Οικονομίας, Υποδομών, Ναυτιλίας 
και Τουρισμού, ο οποίος δεν καλύπτει οργανική θέση» 

7. Το με αρ. πρωτ. 81539/ΔΟΔ 5837/31.7.2015 έγγραφο της 
Δ/νσης Οικονομικής Διαχείρισης στο οποίο αναφέρεται 
ότι η προκαλούμενη δαπάνη για την υπερωριακή απασχό¬ 
ληση ενός (1) υπαλλήλου που υπηρετεί στο Γ ραφείο του 
Γ ενικού Γ ραμματέα της Γ ενικής Γ ραμματείας Εμπορίου και 
Προστασίας Καταναλωτή για το χρονικό διάστημα έως 
Δεκέμβριο 2015 θα ανέλθει στο ποσό των χιλίων (1.000) 
ευρώ και με το οποίο βεβαιώνεται, για την εν λόγω δαπά¬ 
νη, η ύπαρξη πίστωσης στον Προϋπολογισμό του Φ.35-140 
τρέχοντος οικονομικού έτους ΚΑΕ 0511 (απόφαση δέσμευ¬ 
σης πίστωσης με αρ. πρωτ. 26443 ΔΟΔ 2082/9.3.2015 και 
αριθμό έγκρισης Υ.Δ.Ε. 24268), αποφασίζουμε: 

1. Εγκρίνουμε την απογευματινή υπερωριακή εργασία 
για έναν (1) υπηρετούντο υπάλληλο στο Γραφείο του 
Γ ενικού Γ ραμματέα της Γ ενικής Γ ραμματείας Εμπορίου 
και Προστασίας Καταναλωτή του Υπουργείου Οικονο¬ 
μίας, Υποδομών, Ναυτιλίας και Τουρισμού, ο οποίος δεν 















20338 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


καλύπτει οργανική θέση, οσάκις παρίσταται ανάγκη, και 
μέχρι 22ας ώρας βραδινής, κατά το β' εξάμηνο του έτους 
2015 μέχρι εκατόν είκοσι (120) ώρες συνολικά. 

2. Η συγκρότηση του συνεργείου υπερωριακής απα¬ 
σχόλησης διενεργείται με πράξη του Γενικού Γραμμα- 
τέα της Γ ενικής Γ ραμματείας Εμπορίου και Προστασίας 
Καταναλωτή του Υπουργείου Οικονομίας, Υποδομών, 
Ναυτιλίας και Τουρισμού, ενώ επίσης με πράξη στο 
τέλος κάθε μήνα θα βεβαιώνεται η πραγματοποίηση 
των ωρών της υπερωριακής εργασίας. 

3. Η κατάσταση πληρωμής θα συντάσσεται από τη 
Διεύθυνση Οικονομικής Διαχείρισης μετά από τη Συ¬ 
γκρότηση Συνεργείου και τη σχετική Βεβαίωση του Γ ε¬ 
νικού Γραμματέα της Γενικής Γραμματείας Εμπορίου 
και Προστασίας Καταναλωτή με το όνομα του απα- 
σχοληθέντος υπερωριακά και τις ώρες εργασίας που 
πραγματοποιεί κάθε μήνα. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 5 Αυγούστου 2015 

Ο ΥΠΟΥΡΓΟΣ 

ΓΕΩΡΓΙΟΣ ΣΤΑΘΑΚΗΣ 
-♦- 

Αριθμ. 3122.1/4888/01 (2) 

Εγκατάσταση στην Ελλάδα Γραφείου ή Υποκαταστή¬ 
ματος της Εταιρείας ΑΖΟΒΑ ΜΑΒΙΝΕ ΟΟΜΡΑΝΥ που 
εδρεύει στα νησιά ΜΑΡΣΑΛ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α717-4-1968). 
β. του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1. 
γ. του άρθρου 4 του Ν. 2234/1994 (ΦΕΚ 142/Α731-8-1994), 
δ. του άρθρου 25 του Ν. 2515/1997 (ΦΕΚ 154/Α725-7-1997), 
ε. του άρθρου 34 του Ν. 3427/2005 (ΦΕΚ 312/Α727-12-2005), 
στ. του άρθρου 4 του Ν. 3752/2009 (ΦΕΚ 40/Α74-3-2009), 
ζ. του άρθρου 31 του Ν. 4150/2013 (ΦΕΚ 102/Α729-4-2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ. 63/2005 (ΦΕΚ 98/Α722-4-2005), 
θ. του Π.δ. 24/2015 (ΦΕΚ 20 Α727-1-2015) «Σύσταση 
και μετονομασία Υπουργείων, μεταφορά της Γενικής 
Γ ραμματείας Κοινωνικών Ασφαλίσεων», 
ι. του Π.δ. 25/2015 (ΦΕΚ 21 Α727-01-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 
ια. της αριθ. 3122.18/03/13/11-12-2013 (ΦΕΚ 3263 Β') κοι¬ 
νής απόφασης των Υπουργών Οικονομικών - Ανάπτυξης 
και Ανταγωνιστικότητας - Ναυτιλίας και Αιγαίου και των 
αριθ. 1246.3/5/94/1-12-1994 (ΦΕΚ 919 Β') και 1246.3/6/94/ 
1-12-1994 (ΦΕΚ 919 Β') κοινών αποφάσεων των Υπουργών 
Εθνικής Οικονομίας, Οικονομικών και Εμπορικής Ναυτιλίας, 
ιβ. της με αριθ. Υ5 απόφασης του Πρωθυπουργού 
(ΦΕΚ 204/Β/27-01 -2015) «Σύσταση θέσεων Αναπληρωτών 
Υπουργών και Υφυπουργών», 
ιγ. της με αριθ. Υ92 απόφασης του Πρωθυπουργού 
(ΦΕΚ 285/Β'/25-02-2015) «Ανάθεση Αρμοδιοτήτων στον 
αναπληρωτή Υπουργό Οικονομίας, Υποδομών, Ναυτιλίας 
και Τουρισμού Θεόδωρο Δρίτσα». 


2. Το αριθ. 6751013/15-07-2015 παράβολο ΔΟΥ ΠΛΟΙΩΝ. 

3. Την από 15 Ιουλίου 2015 αίτηση της εταιρείας 
ΑΖΟΒΑ ΜΑΒΙΝΕ ΟΟΜΡΑΝΥ, αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γραφεί¬ 
ου ή υποκαταστήματος της εταιρείας ΑΖΟΒΑ ΜΑΒΙΝΕ 
ΟΟΜΡΑΝΥ που εδρεύει στα νησιά ΜΑΡΣΑΛ και την υπα¬ 
γωγή της στις διατάξεις του άρθρου 25 του Ν.27/1975 
όπως αντικαταστάθηκε με το άρθρο 4 του Ν.2234/1994 
και τροποποιήθηκε με το άρθρο 4 του Ν.3752/2009 
και με το άρθρο 31 του Ν.4150/2013 με το σκοπό όπως 
εφόσον επιτρέπεται από το καταστατικό της, απασχο¬ 
λείται αποκλειστικά και μόνο με ναυλώσεις, διακανονι¬ 
σμό αβαριών, μεσιτεία ναυλώσεων ή αγοραπωλησιών ή 
ναυπηγήσεων πλοίων με Ελληνική ή ξένη σημαία πάνω 
από 500 κόρους ολικής χωρητικότητας, με εξαίρεση τα 
επιβατηγό ακτοπλοϊκά πλοία και τα εμπορικά πλοία που 
εκτελούν εσωτερικούς πλόες, καθώς και με την αντι¬ 
προσώπευση επιχειρήσεων που έχουν σαν αντικείμενο 
εργασιών τις ίδιες με τις παραπάνω δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικού με τις εργασίες αυτές, εφόσον τη¬ 
ρούνται οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πληρωμών για τις παραπάνω πράξεις και η 
τήρηση λογαριασμών σε συνάλλαγμα στις Τράπεζες 
της Ελλάδος ή του Εξωτερικού. 

3. Απαγορεύεται στο παραπάνω γραφείο ή Υποκα¬ 
τάστημα της εταιρείας να αναπτύξει κάθε άλλη δρα¬ 
στηριότητα που δεν αναφέρεται στην απόφαση αυτή. 

Άρθρο 2 

1. Η εταιρεία ΑΖΟΒΑ ΜΑΒΙΝΕ ΟΟΜΡΑΝΥ που εδρεύει 
στα νησιά ΜΑΡΣΑΛ είναι υποχρεωμένη μέσα σε δύο μή¬ 
νες από την δημοσίευση της απόφασης αυτής να καταθέ¬ 
σει στο Υπουργείο Οικονομίας, Υποδομών, Ναυτιλίας και 
Τουρισμού (Διεύθυνση Κεφαλαίων Εξωτερικού) Τραπεζι¬ 
κή εγγυητική επιστολή αναγνωρισμένης Τράπεζας του 
εσωτερικού ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του ΑΝ 378/68 σε περίπτωση παράβασης 
των διατάξεων του Α.Ν 378/1968 και του άρθρου 25 
του Ν.27/1975 όπως αντικαταστάθηκε με το άρθρο 4 
του Ν.2234/1994 και τροποποιήθηκε με το άρθρο 4 του 
Ν.3752/2009 και με το άρθρο 31 του Ν.4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 
α. Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργείο Οικονομίας, Υποδομών, Ναυτιλίας και 
Τουρισμού (Διεύθυνση Κεφαλαίων Εξωτερικού) και Οι¬ 
κονομικών (Διεύθυνση Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία σχετικά με τη Δ/νση του 
Γ ραφείου ή Υποκαταστήματος της στην Ελλάδα, το αντι¬ 
κείμενο των εργασιών του, τον αριθμό, τα στοιχεία ταυ- 
τότητος και την ακριβή διεύθυνση διαμονής του ξένου 
και Ελληνικού προσωπικού που απασχολείται σ' αυτό και 
το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
Ευρώ πιστοποιείται με την προσκόμιση στα Υπουργείο 
Οικονομίας, Υποδομών, Ναυτιλίας και Τουρισμού (Διεύ¬ 
θυνση Ποντοπόρου Ναυτιλίας και Διεύθυνση Κεφαλαίων 
Εξωτερικού) και Οικονομικών (Διεύθυνση Εφαρμογής 
Άμεσης Φορολογίας), των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλλαγ¬ 
μα που εισήχθη και μετετράπη σε εθνικό νόμισμα καθώς 
και τα ποσά σε Ευρώ, που εισήχθηκαν κατά το παρελθόν 
έτος για την κάλυψη όλων των πληρωμών της εταιρείας 
στην Ελλάδα. Το σύνολο των ποσών αυτών δεν δύναται 
να είναι κατώτερο του ισόποσου των 50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) Το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ϋ) Τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύ- 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ϋί) Τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, 
της έδρας, της επωνυμίας της, του αντικειμένου της, 
καθώς και του διευθυντού και εκπροσώπου αυτής στην 
Ελλάδα στα Υπουργείο Οικονομίας, Υποδομών, Ναυτι¬ 
λίας και Τουρισμού (Διεύθυνση Ποντοπόρου Ναυτιλίας 
και Διεύθυνση Κεφαλαίων Εξωτερικού) και Οικονομικών 
(Διεύθυνση Εφαρμογής Αμεσης Φορολογίας) μέσα σε 
δεκαπέντε ημέρες από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών με κοινοποίηση 
και στα Υπουργείο Οικονομίας, Υποδομών, Ναυτιλίας και 
Τουρισμού (Διεύθυνση Ποντοπόρου Ναυτιλίας και Διεύ¬ 
θυνση Κεφαλαίων Εξωτερικού) και στα κατά τόπο τμή¬ 
ματα Αλλοδαπών του Υπουργείου Δημόσιας Τάξης και 
Προστασίας του Πολίτη κάθε μεταβολή σχετικά με την 


πρόσληψη, απόλυση, διεύθυνση κατοικίας του προσω¬ 
πικού αυτού εντός ΙΟημέρου από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Αρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα Υπουρ¬ 
γείο Οικονομίας, Υποδομών, Ναυτιλίας και Τ ουρισμού (Δι¬ 
εύθυνση Ποντοπόρου Ναυτιλίας και Διεύθυνση Κεφαλαί¬ 
ων Εξωτερικού) και Οικονομικών (Διεύθυνση Εφαρμογής 
Αμεσης Φορολογίας) μέσα στην παραπάνω τρίμηνη προ¬ 
θεσμία την εγκατάσταση στην Ελλάδα του Γ ραφείου ή 
Υποκαταστήματος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως και για 5 έτη, μετά την παρέ¬ 
λευση των οποίων εφαρμογή έχουν οι διατάξεις του εδαφ. 
2, της παρ. 1, του άρθρου 25 του Ν. 27/1975 όπως αντικα- 
ταστάθηκε με την παρ. 1, του άρθρου 31 του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Αυγούστου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. Φ.959.1/42/821861/Σ.4826 (3) 

Έγκριση Υπερωριακής, Νυκτερινής και Εξαιρέσιμων Ημε¬ 
ρών Εργασίας, πέρα από το Κανονικό Ωράριο, για 
το Μόνιμο Πολιτικό Προσωπικό του ΝΙΜΤΣ για το 
έτος 2015. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 176 του Ν. 4261/2014 «Πι¬ 
στωτικά Ιδρύματα/Ασφάλιση αυτ/των/Δημόσια Περιου- 
σία/Παίγνια/ΝΣΚ-ΓΛΚ/Φορολογικά» (ΦΕΚ Α' 107). 

β. Την ανάγκη απασχόλησης του μονίμου πολιτικού 
προσωπικού (νοσηλευτικού-λοιπού) του ΝΙΜΤΣ πέραν 
του κανονικού ωραρίου εργασίας για την κάλυψη επο¬ 
χικών, εκτάκτων ή επειγουσών υπηρεσιακών αναγκών 
της νοσηλευτικής υπηρεσίας, του Βιοχημικού, Μικροβι- 





20340 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ολογικού, Αιμοδυναμικού, Ακτινολογικού Εργαστηρίου, 
Πυρηνικής Ιατρικής, Αιμοδοσίας και Αξονικού Τομογρά¬ 
φου, του Λογιστηρίου (σύνταξη ετήσιου Απολογισμού- 
ισολογισμών, δήλωση φόρου εισοδήματος, σύνταξη 
πρωτοκόλλων - τιμολογίων, διεκπεραίωση δημόσιων 
και πρόχειρων διαγωνισμών και προσλήψεων) και της 
τεχνικής υπηρεσίας. 

γ. Το υπ’ αριθμ. 1231/5/2-12-2014 Πρακτικό του ΔΣ/ 
ΝΙΜΤΣ. 

δ. Το γεγονός ότι η σχετική δαπάνη θα βαρύνει όπως 
πιστώσεις, που έχουν αναγραφεί στον ΚΑΕ 0261 του 
Π/Υ έτους 2015 του Ιδρύματος (ύψους 1.000.000 €), απο¬ 
φασίζουμε: 

1. Εγκρίνουμε την υπερωριακή, νυκτερινή και εξαιρέ¬ 
σιμων ημερών εργασίας, πέρα από το κανονικό ωράριο, 
415 Μονίμων Πολιτικών Υπαλλήλων του Νοσηλευτικού 
Ιδρύματος Μετοχικού Ταμείου Στρατού (ΝΙΜΤΣ) που 
κρίνονται απαραίτητοι για την αντιμετώπιση πραγμα¬ 
τικών εποχιακών, εκτάκτων ή επειγουσών υπηρεσιακών 
αναγκών του έτους 2015, όπως παρακάτω: 

α. Κλάδος ΠΕ 

Έξι χιλιάδες διακόσιες ογδόντα οκτώ (6.288) ώρες για 
23 υπαλλήλους. 

β. Κλάδος ΤΕ 

Είκοσι τέσσερις χιλιάδες τετρακόσιες ογδόντα 
(24.480) ώρες για 102 υπαλλήλους. 

γ. Κλάδος ΔΕ 

Πενήντα τέσσερις χιλιάδες εκατόν ενενήντα δύο 
(54.192) ώρες για 221 υπαλλήλους. 

δ. Κλάδος ΥΕ 

Δεκαέξι χιλιάδες εννιακόσιες σαράντα τέσσερις 
(16.944) ώρες για 69 υπαλλήλους. 

2. Το σύνολο των εκατόν μία χιλιάδων εννιακοσίων 
τεσσάρων (101.904) ωρών αντιστοιχούν σε 20 ώρες απο¬ 
γευματινής υπερωριακής απασχόλησης για 415 υπαλλή¬ 
λους (σύνολο 99.600 ώρες) και σε 16 ώρες νυκτερινής, 
Κυριακών και εξαιρέσιμων ημερών για 12 υπαλλήλους 
(σύνολο 2.304 ώρες). 

3. Η δαπάνη που θα προκύψει από το σύνολο των 
εγκριθεισών ωρών υπερωριακής απασχόλησης (101.904 
ώρες), για το έτος 2015, σε καμία περίπτωση δεν πρέπει 
να υπερβεί κατά μήνα το 1/12 του ποσού, που έχει εγγρά¬ 
φει στον οικείο ΚΑΕ του Προϋπολογισμού, οικονομικού 
έτους 2015, του ΝΙΜΤΣ (ΚΑΕ 0261:1.000.000 ευρώ). 

4. Η απόφαση αυτή ισχύει από τη δημοσίευση στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΚΑΜΜΕΝΟΣ 
-♦- 

Αριθμ. ΔΤΔ Α 5016701 ΕΞ 2015 (4) 

Υποχρεωτική ηλεκτρονική υποβολή των υποστηρικτικών 
της διασάφησης εξαγωγής εγγράφων - Τήρηση αρχείου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 77 του Κοινοτικού Τελω¬ 
νειακού Κώδικα - Κανονισμός (ΕΟΚ) 2913/92 «Περί θε- 


σπίσεως κοινοτικού τελωνειακού Κώδικα», όπως ισχύει. 

2. Τις διατάξεις των άρθρων 222, 224 των Διατάξεων 
Εφαρμογής του Κοινοτικού Τελωνειακού Κώδικα - Κα¬ 
νονισμός (ΕΟΚ) 2454/93 «για τον καθορισμό ορισμένων 
διατάξεων εφαρμογής του Κανονισμού (ΕΟΚ) αριθμ. 
2913/92 του Συμβουλίου περί θεσπίσεως του κοινοτικού 
τελωνειακού κώδικα», όπως ισχύει. 

3. Τ ις διατάξεις του άρθρου 180 του Εθνικού Τελωνει¬ 
ακού Κώδικα Ν.2960/2001 «Με αποφάσεις του Υπουργού 
Οικονομικών, που δημοσιεύονται στην Εφημερίδα της 
Κυβερνήσεως, καθορίζονται οι αναγκαίες λεπτομέρει¬ 
ες για την προσαρμογή των τελωνειακών διαδικασιών 
προς τις αντίστοιχες διαδικασίες, όπως καθορίζονται 
με πράξεις των Κοινοτικών Οργάνων». 

4. Την αριθμ. Δ19Α 5041533/2-12-2013 ΑΥΟ «Καθιέρωση 
πληροφορικού συστήματος ΙΟΙδηοΙ και ηλεκτρονικών 
συναλλαγών, σε πλήρη εφαρμογή». 

5. Την αριθμ. Δ19Α5013811ΕΞ2014/3-Θ-2014 ΕΔΥΟ «Οδη¬ 
γίες για την εφαρμογή του συστήματος Ελέγχου Εξα¬ 
γωγών (Ε03) στο ΙΟΙδηοΙ - Αντικατάσταση της αριθ. 
Δ19Α 5012006 ΕΞ2012/12-3-2012 ΔΥΟ, «Οδηγίες για την 
εφαρμογή του Συστήματος Ελέγχου Εξαγωγών (ΕΟδ) 
στο πλαίσιο της παραγωγικής λειτουργίας του υποσυ¬ 
στήματος Εξαγωγών του Ολοκληρωμένου Πληροφορι¬ 
κού Συστήματος Τελωνείων - ΙΟΙδηοΙ». 

6. Την αριθμ. Δ19Α 5041356 ΕΞ2013/28-11-2013 ΕΔΥΟ 
«ΕΔΕ ΑΝΕΥ ΣΤΑΤΙΣΤΙΚΗΣ: Θεσμικό πλαίσιο και επιχειρησι¬ 
ακή διαχείριση στο ηλεκτρονικό περιβάλλον του ΙΟΙδηοΙ» 

7. Την αριθμ. Δ33Δ50020 ΕΞ2014/7-1-2014 ΕΔΥΟ «Οδη¬ 
γίες για την εφαρμογή της Ανάλυσης Κινδύνου στους 
τελωνειακούς ελέγχους στην εξαγωγή». 

8. Την αριθμ. ΔΣΤΕΠΓ 51868 ΕΞ2015ΕΜΠ/9-6-2015 ΕΔΥΟ 
«Διαδικασία διενέργειας εκ των υστέρων ελέγχων» 

9. Τις αριθμ. Δ33Δ/5000853/ΕΞ2014/03-01-2014 απόφα¬ 
ση του Γ ενικού Γ ραμματέα Δημοσίων Εσόδων (ΦΕΚ 68/ 
Β'/17-01-2014) «Εφαρμογή της Ανάλυσης Κινδύνου στους 
τελωνειακούς ελέγχους όλων των εμπορευμάτων» και 
ΔΣΤΕΠ Γ 503345 ΕΞ 2015/11-2-2015 «Κοινοποίηση της 
ΔΣΤΕΠΓ 5028321ΕΞ2014 απόφασης, σχετικά με την κα¬ 
θιέρωση ελέγχων διαδικασίας» και ΔΣΤΕΠΓ 50411 ΕΞ2015 
ΕΜΠ/11-2-2015 ΕΔΥΟ «Ελεγχοι διαδικασίας». 

10. Την αριθμ. Δ19Α 5040146 ΕΞ 2013/13-11-2013 ΕΔΥΟ, 
«Οδηγίες για την εφαρμογή της διαδικασίας απλουστευ- 
μένης διασάφησης και της διαδικασίας εκτελωνισμού 
στον οριζόμενο από τον εξαγωγέα τόπο». 

11. Τις διατάξεις της υποπαραγράφου Ε.2. της παρα¬ 
γράφου Ε του άρθρου πρώτου του Ν. 4093/2012 (Α'222) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του Ν.4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», όπως τροποποι¬ 
ήθηκε, συμπληρώθηκε και ισχύει. 

12. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα κυβερνητικά όργανα, ο 
οποίος κυρώθηκε με το άρθρο πρώτο του Π.δ. 63/2005 
(ΦΕΚ 98/Α722.04.2005) «Κωδικοποίηση της νομοθεσίας 
για την Κυβέρνηση και τα Κυβερνητικά όργανα». 

13. Την αριθμ. 20 της 25ης Ιουνίου 2014 πράξη του 
Υπουργικού Συμβουλίου «Επιλογή και διορισμός Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών» (ΥΟΔΔ360). 

14. Την υπ’ αριθμ. Δ6Α1015213ΕΞ2013/28-1-2013 απόφαση 
Υπουργού και Υφυπουργού Οικονομικών αναφορικά με 

μεταβίβαση αρμοδιοτήτων στο Γενικό Γραμματέα της Γε¬ 
νικής Γραμματείας Δημοσίων Εσόδων του Υπουργείου Οι¬ 
κονομικών (ΦΕΚ 130/Β') όπως έχει τροποποιηθεί και ισχύει. 

15. Το γεγονός ότι από την έκδοση της παρούσας 
απόφασης δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

Κεφάλαιο Α' 

Υποβολή των υποστηρικτικών της διασάφησης 
εξαγωγής εγγράφων 

Άρθρο 1 

Σκοπός 

Σκοπός της παρούσας απόφασης είναι η καθιέρωση 
υποχρεωτικής ηλεκτρονικής υποβολής των υποστη¬ 
ρικτικών της διασάφησης εξαγωγής εγγράφων και ο 
καθορισμός του τρόπου τήρησης και φύλαξης αυτών. 

Αρθρο 2 

Πεδίο Εφαρμογής 

Καθιερώνεται η υποχρεωτική ηλεκτρονική υποβολή 
των υποστηρικτικών της διασάφησης εξαγωγής εγγρά¬ 
φων τα οποία: 

1. Δηλώνονται στη θέση 44 της διασάφησης, κατά 
την εφαρμογή: 

α. της συνήθους διαδικασίας εξαγωγής, 
β. της ελλιπούς διασάφησης εξαγωγής και της συ¬ 
μπληρωματικής της, 

γ. της απλουστευμένης διασάφησης εξαγωγής και της 
συμπληρωματικής της σε περιπτώσεις χρήσης απλου¬ 
στευμένης διασάφησης, όταν το εμπόρευμα βρίσκεται 
στο τελωνείο, 

δ. της απλουστευμένης διαδικασίας εξαγωγής ηλε¬ 
κτρικής ενέργειας, 

ε. των διατυπώσεων εξαγωγής που τηρούνται για τον 
εφοδιασμό πλοίων και αεροσκαφών στις περιπτώσεις 
πλήρους απαλλαγής από φόρους, 
στ. της διαδικασίας εξαγωγής με ΕΔΕ άνευ Στατι¬ 
στικής. 

2. Υποβάλλονται στο τελωνείο εξαγωγής προκειμένου 
να εγκριθεί σχετικό αίτημα διόρθωσης ή ακύρωσης της 
διασάφησης εξαγωγής, 

3. υποβάλλονται στο τελωνείο εξαγωγής για την από¬ 
δειξη της εξόδου των εμπορευμάτων από το τελωνειακό 
έδαφος της ΕυρωπαϊκήςΈνωσης (εναλλακτικά στοιχεία), 

4. υποβάλλονται στα πλαίσια της διαδικασίας διενέρ¬ 
γειας εκ των υστέρων ελέγχων που διενεργούνται από 
το τελωνείο, πλην των εξαιρέσεων που ρητά ορίζονται 
στο άρθρο 7 της παρούσας. 

Άρθρο 3 

Χρόνος υποβολής 

1. Ο εξαγωγέας/διασαφιστής υποβάλλει ηλεκτρονικά 
τα υποστηρικτικά της διασάφησης εξαγωγής έγγραφα: 

α. στις περιπτώσεις που αναφέρονται στο σημείο 1 του 
άρθρου 2 της παρούσης, όταν ενημερωθεί ότι πρόκειται 
να διενεργηθεί έλεγχος των υποστηρικτικών της διασά¬ 
φησης εξαγωγής εγγράφων, ή φυσικός έλεγχος ή έλεγχος 
διαδικασίας για την τήρηση απαγορεύσεων-περιορισμών 
β. στις περιπτώσεις που αναφέρονται στο σημείο 2 
του άρθρου 2 της παρούσης με την υποβολή του αιτή¬ 
ματος διόρθωσης/ακύρωσης, όπου απαιτείται. 

γ. στις περιπτώσεις που αναφέρονται στο σημείο 3 
του άρθρου 2 της παρούσης όταν ενημερώνεται από το 


τελωνείο εξαγωγής κατ’ εφαρμογή του άρθρου 796δα 
σημείο 3 των Διατάξεων Εφαρμογής του Κοινοτικού 
Τελωνειακού Κώδικα. 

2. Κατ’ εξαίρεση, στις περιπτώσεις της απλουστευμένης 
διαδικασίας εξαγωγής ηλεκτρικής ενέργειας, ο εξαγω- 
γέας/διασαφιστής υποβάλλει ηλεκτρονικά με την από¬ 
δοση ΜΗΝ, τα υποστηρικτικά της διασάφησης εξαγωγής 
έγγραφα, δηλαδή τις βεβαιώσεις της ΑΔΜΗΕ ΑΕ για τις 
εξαχθείσες ποσότητες ηλεκτρικής ενέργειας και τα τιμο¬ 
λόγια πώλησης που αφορούν στις βεβαιωμένες από την 
ΑΔΜΗΕ ΑΕ εξαχθείσες ποσότητες ηλεκτρικής ενέργειας. 

3. Ο εξαγωγέας/διασαφιστής υποβάλλει ηλεκτρονικά 
τα υποστηρικτικά της διασάφησης εξαγωγής έγγραφα 
στις περιπτώσεις διενέργειας εκ των υστέρων ελέγχων, 
κατόπιν σχετικής πρόσκλησης από το τελωνείο. 

Άρθρο 4 

Τρόπος υποβολής 

Ο εξαγωγέας/διασαφιστής υποβάλλει στο Πληροφορικό 
Σύστημα ΙΟΙδηοί τα υποστηρικτικά της διασάφησης εξα¬ 
γωγής έγγραφα, σε ψηφιακή μορφή (σκαναρισμένα), και 
συσχετίζει την κάθε υποβολή των εγγράφων με τον συ¬ 
γκεκριμένο Αριθμό Αναφοράς Κίνησης (ΜΗΝ) εξαγωγής. 

Η υποχρεωτική ηλεκτρονική υποβολή των υποστηρικτι¬ 
κών της διασάφησης εξαγωγής εγγράφων δεν αίρει το 
δικαίωμα του τελωνείου να ζητήσει από τον εξαγωγέα/ 
διασαφιστή να προσκομίσει τα σχετικά έγγραφα σε πρω¬ 
τότυπη μορφή, σε περίπτωση οποιοσδήποτε υπόνοιας. 

Σε κάθε περίπτωση, η υποβολή διασάφησης στο τελω¬ 
νείο ισοδυναμεί με δέσμευση όσον αφορά στην ακρίβεια 
των στοιχείων της διασάφησης και γενικά στην τήρηση 
κάθε υποχρέωσης που αφορά την υπαγωγή των εκά- 
στοτε εμπορευμάτων στο σχετικό καθεστώς. 

Άρθρο 5 

Εφεδρικές Διαδικασίες 

1/Οταν το ηλεκτρονικό σύστημα της εξαγωγής τίθεται 
εκτός λειτουργίας, τα υποστηρικτικά της διασάφησης 
εξαγωγής έγγραφα,τα οποία αναφέρονται στο σημείο 

1 του άρθρου 2 της παρούσης, συνυποβάλλονται σε 
έντυπη μορφή με την διασάφηση εξαγωγής, σύμφωνα 
με τις ειδικότερες οδηγίες που έχουν εκδοθεί. 

2. Όταν η ηλεκτρονική εφαρμογή για την υποβολή των 
υποστηρικτικών της διασάφησης εξαγωγής εγγράφων 
τίθεται εκτός λειτουργίας, ο εξαγωγέας/διασαφιστής 
αποστέλλει στο τελωνείο τα έγγραφα τα οποία ανα- 
φέρονται στο άρθρο 2 της παρούσης, κάνοντας χρήση 
εναλλακτικών τρόπων αποστολής σύμφωνα με τις ει¬ 
δικότερες οδηγίες που έχουν εκδοθεί. 

3. Όταν αποκατασταθεί η λειτουργία της ηλεκτρονι¬ 
κής εφαρμογής για την υποβολή των υποστηρικτικών 
της διασάφησης εξαγωγής εγγράφων ο εξαγωγέας/ 
διασαφιστής υποβάλλει υποχρεωτικά τα υποστηρικτικά 
της διασάφησης εξαγωγής έγγραφα ηλεκτρονικά, για 
τα οποία προηγουμένως είχε κάνει χρήση εφεδρικής 
διαδικασίας. 

Άρθρο 6 

Διοικητικά Μέτρα 

Όταν τα υποστηρικτικά της διασάφησης εξαγωγής 
έγγραφα που καθορίζονται στα σημεία 1-3 του άρθρου 

2 της παρούσας δεν υποβάλλονται σύμφωνα με τα προ- 
βλεπόμενα στο άρθρο 3, η διαδικασία τελωνισμού των 

εμπορευμάτων αναστέλλεται, μέχρι την ηλεκτρονική 
υποβολή τους. 

Αρθρο 7 
Εξαιρέσεις 

Εξαιρούνται της υποχρεωτικής ηλεκτρονικής υποβολής: 

1. Τα ακόλουθα υποστηρικτικά της διασάφησης εξα¬ 
γωγής έγγραφα: 

α. Δελτία Πληροφοριών (ΙΝΕ). 
β. Πιστοποιητικά κυκλοφορίας εμπορευμάτων ΕυΒ.1 
ή ΕϋΒ-ΜΕΟ, πιστοποιητικά κυκλοφορίας Α.ΤΒ, δηλώ¬ 
σεις τιμολογίου που έχουν εκδοθεί από μη εγκεκριμένο 
εξαγωγέα ή δηλώσεις τιμολογίου ΕυΒ-ΜΕϋ που έχουν 
εκδοθεί από μη εγκεκριμένο εξαγωγέα. 
γ. Άδειες διέλευσης (διμερείς, ΙιτιηείΙ, τριγωνικές, ΕΔΥΜ). 

2. Τα υποστηρικτικά της διασάφησης εξαγωγής έγ¬ 
γραφα όταν κατά τη διαδικασία: 

α. Κατατίθεται ΕΔΕ Ανευ Στατιστικής σε έντυπη μορφή, 
β. Εφαρμόζονται απλοποιημένες διαδικασίες εφοδι¬ 
ασμού πλοίων/αεροσκαφών στις περιπτώσεις πλήρους 
απαλλαγής από φόρους με την υποβολή Ανακεφαλαι¬ 
ωτικής διασάφησης τύπου Ζ. 

γ. Εφαρμόζονται απλοποιημένες διαδικασίες ΚΑΕ με 
υποβολή Ανακεφαλαιωτικής διασάφησης τύπου Ζ. 

3. Τα υποστηρικτικά της διασάφησης εξαγωγής έγ¬ 
γραφα σε ειδικές περιπτώσεις χρήσης εφεδρικής δια¬ 
δικασίας. 

Αρθρο 8 

Ηλεκτρονική υποβολή και φυσική προσκόμιση των 
υποστηρικτικών της διασάφησης εγγράφων 

Πέραν της ηλεκτρονικής υποβολής που προβλέπεται 
στο άρθρο 2 της παρούσας απόφασης, τα υποστηρικτι¬ 
κά της διασάφησης εξαγωγής έγγραφα προσκομίζονται 
σε πρωτότυπη μορφή στο τελωνείο στις ακόλουθες 
περιπτώσεις: 
α. φυσικού ελέγχου, 

β. απαγορεύσεων-περιορισμών, στις περιπτώσεις που 
απαιτείται θεώρηση από την τελωνειακή αρχή, 
γ. του βιβλίου ατελείας των δικαιούχων απαλλαγής 
προσώπων, όποτε απαιτείται θεώρηση ή ειδική πράξη 
επί αυτού. 

Κεφάλαιο Β ' 

Τήρηση Αρχείου των υποστηρικτικών 
της διασάφησης εξαγωγής εγγράφων 

Αρθρο 9 

Υποχρεώσεις εξαγωγέα/διασαφιστή 

Ο εξαγωγέας/διασαφιστής τηρεί σε αρχείο στην έδρα 
του ή σε άλλη εγκατάσταση την οποία διαθέτει για τον 
σκοπό αυτό εντός της ίδιας τελωνειακής περιφέρειας, ή 
κατόπιν έγκρισης στην έδρα του νομίμου αντιπροσώπου 
του, για δέκα (10) έτη και οπωσδήποτε για όσο χρόνο 
εκκρεμεί σχετική υπόθεση ενώπιον των Διοικητικών Δι¬ 
καστηρίων ή του Συμβουλίου της Επικράτειας: 

1. Τα υποστηρικτικά των διασαφήσεων εξαγωγής έγ¬ 


γραφα ανεξαρτήτως από την διενέργεια ή μη ελέγχου, 
από το τελωνείο, όπως ορίζονται στο άρθρο 2 της πα- 
ρούσης. 

2. Τα υποστηρικτικά της διασάφησης εξαγωγής έγ¬ 
γραφα που κατατίθενται στο τελωνείο σε περίπτωση 
χρήσης εφεδρικής διαδικασίας. 

3. Στις περιπτώσεις εφοδιασμού πλοίων/αεροσκαφών 
με τροφοεφόδια τα υποστηρικτικά της διασάφησης 
εξαγωγής έγγραφα τηρούνται στην έδρα της εφοδια- 
στικής επιχείρησης, ενώ στις περιπτώσεις εφοδιασμού 
με πετρελαιοειδή προϊόντα τηρούνται στην έδρα της 
εταιρείας εμπορίας πετρελαιοειδών. 

Αρθρο 10 

Υποχρεώσεις Τελωνείου 

Το τελωνείο τηρεί σε φυσικό αρχείο μόνο τα παρακά¬ 
τω υποστηρικτικά της διασάφησης εξαγωγής έγγραφα: 

1. Στις Απλοποιημένες διαδικασίες Κ.Α.Ε.- Ανακεφαλαι¬ 
ωτική διασάφηση τύπου Ζ, τα αντίγραφα των ημερήσιων 
καταστάσεων πωληθέντων ειδών στα οποία θα ανα¬ 
γράφεται το ΜΒΝ της ανακεφαλαιωτικής διασάφησης 
τύπου Ζ. 

2. Τα πιστοποιητικά κυκλοφορίας εμπορευμάτων 
ΕυΒ.1, ή ΕυΒ-ΜΕϋ ή πιστοποιητικά κυκλοφορίας Α.ΤΒ, 
τις αιτήσεις και τα αντίγραφα των εκδοθέντων πιστο¬ 
ποιητικών σε ειδικό φάκελο. 

3. Τα Δελτία Πληροφοριών (ΙΝΕ) 

4. Στο ΕΔΕ άνευ στατιστικής όταν δεν υποβάλλεται 
ηλεκτρονικά, τα επισυναπτόμενα σε αυτό έγγραφα. 

5. Αντίγραφα των αδειών ΕΔΥΜ και των θεωρημένων 
απ'αυτό σελίδων των αντίστοιχων βιβλίων ΕΔΥΜ, καθώς 
και των διμερών, Ιι-αηδίΐ, τριγωνικών αδειών διέλευσης. 

6. Αντίτυπα πιστοποιητικών/αδειών για την τήρηση 
απαγορεύσεων- περιορισμών όταν προβλέπεται ρητά 
από τις κατά περίπτωση εθνικές ή κοινοτικές διατάξεις. 

Κεφάλαιο Γ' 

Τελικές Διατάξεις-Έναρξη ισχύος 

Αρθρο 11 

Τελικές διατάξεις 

Με εγκυκλίους Διαταγές της Γ ενικής Διεύθυνσης Τελω¬ 
νείων και Ε.Φ.Κ. καθορίζονται οι λεπτομέρειες εφαρμογής 
της παρούσας απόφασης όπως και κάθε άλλη επεξήγηση 
απαιτείται για την ομοιόμορφη εφαρμογή από τις τελω- 
νειακές αρχές και από τους οικονομικούς φορείς. 

Αρθρο 12 
Έναρξη ισχύος 

Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως και εφαρμόζεται 
από 1/11/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2015 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήΙίρ://νννννν.βί. 9 Γ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*020169814081 50008* - 














































































